Kendelse vedrørende beregning af retsafgift
Ret: Retten i Næstved (1. instans)
Faggruppe: Civilsag — Boligretssag
Sagsemner: Retsafgift;

/

RETTEN I NÆSTVED

Den 1. marts 2010 kl. 10:00 blev boligretten i Næstved sat på dommerkontoret
af Dommer.

Protokolfører var Medarbejder ved retten.

Der blev foretaget i offentligt retsmøde
sag nr. BS 12-110/2010:

Fællesorganisationens Boligforening
Slotsalléen 55
4200  Slagelse
mod
Lejer 1
Adresse
4200  Slagelse
og
Lejer 2
Adresse
4200  Slagelse

Ingen var mødt eller tilsagt.

Der fremlagdes for sagsøgeren stævning med bilag 1-5.

Sagsøgerens advokat fremsendte samtidig med stævningen 500,00 kr. i rets-
afgift.

Ved skrivelse af 15. januar 2010 til sagsøgerens advokat beregnede retten
retsafgiften af 1 års leje til 820,00 kr. og anmodede om indbetaling heraf.

Sagsøgerens advokat protesterede telefonisk og fastholdt, at retsafgiften skulle
beregnes til 500,00 kr.

Det hedder herefter bl.a. i rettens skrivelse af 22. januar 2010 til sagsøgerens
advokat:

"De har telefonisk protesteret herimod, idet De anfører, at opsigelsen ikke er
sket efter de bestemmelser, der nævnes i retsafgiftslovens § 3, stk. 3, men ef-
ter almenboliglovens § 90, stk. 1, nr. 7.

Bestemmelsen i retsafgiftslovens § 3, stk. 3, 3. punktum er en begunstigel-
sesregel, idet sagens værdi ellers skulle beregnes efter retsafgiftslovens § 3,
stk. 3, 1. og 2. punktum.

Antages det, at bestemmelserne i retsafgiftslovens § 3, stk. 3 ikke kan anven-
des analogt på almenboliglovens skal retsafgiften beregnes efter de endnu
strengere bestemmelser i retsafgiftslovens § 3, stk. 2.

STD065548-S01-ST02-K899.02-T2-L01-M14-\R4



/

Side 2/3

Efter indholdet af de ovennævnte lejeretlige bestemmelser i retsafgiftsloven
må sagen anses for at angå penge eller penges værdi.

Retten beregner derfor retsafgiften efter retsafgiftslovens § 3, stk. 3, 3. punk-
tum analogt til 820,00 kr.

Da 1 års leje udgør 55.200,00 kr. skal sagen ikke behandles efter reglerne i
retsplejelovens kapital 39."

Ved skrivelse af 28. januar 2010 indgav sagsøgerens advokat klage over ret-
tens beregning af retsafgiften.

Det hedder bl.a. i skrivelsen:

" Om begrundelsen for klagen skal jeg tillade mig at anføre følgende:

Som det fremgår af stævningen er påstanden afsigelse af en handlings-dom,
hvorved sagsøgte tilpligtes at fraflytte en bolig. Påstanden begrun-
des med at sagsøgte har overtrådt de for boligen gældende ordensregler.
Sagen drejer sig derfor ikke om penge eller penges værdi og den er der-for
omfattet af Rpl. § 400 stk.1 nr. 1. Det fremgår udtrykkeligt af denne
bestemmelse at den også omfatter boligretssager.

Der kan ikke sluttes analogt fra retsafgiftslovens § 3 stk. 3 eller Rpl. § 401
stk. 3. Almenplejeloven er fra 1997 og såfremt det havde været hensigten
at sager efter almenlejeloven skulle behandles afgiftsmæssig efter samme
regler, som sager efter lejeloven og erhvervslejeloven, ville det være ble-vet
tilføjet i lovteksten, da retsafgiftslovens §§ 1-4 blev revideret i 2004
og da Rpl. blev revideret i 2006.

Rettens bemærkninger om at retsafgiften skulle beregnes efter retsafgifts-
lovens § 3 stk. 2 såfremt § 3 stk. 3 ikke kunne anvendes analogt er helt
uforståelig, idet § 3 stk. 2 vedrører afgiften i sager, hvor påstanden går ud
på betaling af en periodisk ydelse."

Retten afsagde sålydende

K E N D E L S E :

Retten kan henholde sig til det, der anføres i rettens ovennævnte skrivelse af
22. januar 2010.

Det må endvidere antages, at retsplejelovens § 401 skal fortolkes overens-
stemmende med almindelige regler i retsafgiftsloven, således at den hverken
medfører nogen ændring i begrebet penge eller penges værdi eller opgørelsen
af sagens værdi.

STD065548-S01-ST02-K899.02-T2-L01-M14-\R4



/

Side 3/3

Sagens værdi findes herefter at skulle beregnes som sket i rettens ovennævn-te
skrivelse af 22. januar 2010.

T h i b e s t e m e s :

Retsafgiften i nærværende sag beregnes til 820,00 kr.

Sagen skal herefter ikke behandles efter småsagsprocessen i retsplejelovens
kapitel 39.

Udskrift af denne retsbogstilførsel tilsendes sagsøgerens advokat samt sag-
søgte samtidig med forkyndelse af stævningen.

Sagen udsat.

Retten hævet kl. 10.15.

Dommer

STD065548-S01-ST02-K899.02-T2-L01-M14-\R4